અલ્લાહની સુન્નત એ છે કે તેણે જ્યારે કોઇ ફરિશ્તાને વહી, પૈગામ, કિતાબ, સહીફા… લઇને જમીન પર મોકલ્યા તો એ પણ બતાવી દીધુ કે ફરિશ્તા કોની ખિદમતમાં હાજર થાય? અને કોને આ અલ્લાહની અમાનત સોંપે? આથી સહીફાઓ માટે જનાબે ઇબ્રાહીમ (અ.સ.)ને નક્કી કર્યા તૌરૈત માટે જનાબે મુસા(અ.સ.), ઇન્જીલ માટે જનાબે ઇસા(અ.સ.) અને કુર્આન માટે હઝરત રસુલે ખુદા(સ.અ.વ.)ને નક્કી કર્યા જનાબે જીબ્રઇલ(અ.સ.) અને અન્ય બીજા ફરિશ્તાઓને માલુમ હતુ કે કોની ખિદમતમાં હાજરીનો શરફ હાસિલ કરી રહ્યા છે.